
Intensive Interaction

INTENSIVE INTERACTION

(Πρόγραμμα εντατικής αλληλεπίδρασης) και Αυτισμός

Αντιμετωπίζοντας τις βασικές επικοινωνιακές ανάγκες των ατόμων με Αυτισμό και των ατόμων με σοβαρές μαθησιακές δυσκολίες.

29 & 30 Μαΐου 2010

Το Παράρτημα Θεσσαλονίκης της Ελληνικής Εταιρίας Προστασίας Αυτιστικών Ατόμων διοργανώνει το πρώτο σεμινάριο στην Ελλάδα σχετικά με το Πρόγραμμα Εντατικής Αλληλεπίδρασης.

Το σεμινάριο απευθύνεται σε ειδικούς που ασχολούνται με ενήλικες και παιδιά με Αυτισμό, καθώς επίσης και σε γονείς, και εστιάζεται στις επικοινωνιακές ανάγκες των ατόμων που δεν έχουν καταφέρει ή δεν έχουν καταλάβει για ποιο λόγο χρησιμοποιείται η ομιλία.

Το πρόγραμμα Εντατικής Αλληλεπίδρασης είναι μια προσέγγιση στην οποία ο  ειδικός είναι η βασική εκπαιδευτική πηγή καθώς χρησιμοποιώντας τις εκφράσεις προσώπου, τη φωνή και τη γλώσσα του σώματος εμπλέκει τον εκπαιδευόμενο σε μια εξελικτική ακολουθία δραστηριοτήτων κοινωνικής αλληλεπίδρασης.

Οι δραστηριότητες αυτές παρέχουν στο άτομο  με επικοινωνιακές και μαθησιακές δυσκολίες  τη δυνατότητα να μάθει τις προ – γλωσσικές δεξιότητες της επικοινωνίας,  όπως είναι η αλληλεπίδραση με τους άλλους, η εναλλαγή σειράς , η χρήση και κατανόηση της βλεμματικής επαφής, η χρήση και κατανόηση των εκφράσεων του προσώπου και το μοίρασμα της προσοχής.

Το πρόγραμμα του Σεμιναρίου περιλαμβάνει:

· Τι είναι το πρόγραμμα Εντατικής Αλληλεπίδρασης.

· Πως μαθαίνουν οι άνθρωποι να επικοινωνούν και να αλληλεπιδρούν, βασικές αρχές της επικοινωνίας.

· Βασικές αρχές του προγράμματος Εντατικής Αλληλεπίδρασης.

· Πως χρησιμοποιείται το Πρόγραμμα Εντατικής Αλληλεπίδρασης.

Εισηγητής: Dr. Dave Hewett
Ο  Dr. Dave Hewett είναι  εκπαιδευτής και επόπτης στον τομέα των μαθησιακών δυσκολιών. Εργάστηκε ως διευθυντής σε Ειδικά σχολεία στο Ηνωμένο Βασίλειο. Είναι ο ιδρυτής του Προγράμματος Εντατικής Αλληλεπίδρασης και συγγραφέας πολλών βιβλίων σχετικά με την ανάπτυξη της επικοινωνίας.

Κόστος συμμετοχής:

220€  για Παιδοψυχίατρους, Ψυχολόγους, Λογοπεδικούς, .Εργοθεραπευτές, Ειδικούς Παιδαγωγούς , Δασκάλους κ.λπ.

 140€  για  γονείς και  φοιτητές

Η εγγραφή περιλαμβάνει:

Παρακολούθηση σεμιναρίου, μετάφραση στην ελληνική γλώσσα, εκπαιδευτικό υλικό,  σημειώσεις,  Βεβαίωση παρακολούθησης,  καφέ & ελαφρύ γεύμα.

Διαδικασία εγγραφής: 

1. Τηλεφωνική κράτηση θέσεως στην υπεύθυνη  του σεμιναρίου.

2. Συμπλήρωση του εντύπου εγγραφής και κατάθεση του συνολικού ποσού (220€ ή 140€)  έως  17/03/10 στην γραμματεία του Κέντρου Ημέρας ή στον ακόλουθο τραπεζικό Λογαριασμό της ALPHA BANK: 703-00-2786007496  δικαιούχος λογαριασμού: Τσαμπούρης Γ. (Οποιεσδήποτε  τραπεζικές επιβαρύνσεις βαρύνουν τους συμμετέχοντες. Προσωπικές επιταγές δεν γίνονται δεκτές).
3. Αποστολή του καταθετηρίου τραπέζης του εντύπου εγγραφής και φωτοτυπίας πάσο για τους φοιτητές   με fax στο 2310 241 287,  ή ηλεκτρονικά στο thess_seminar@autismgreece.gr. Στο αντίγραφο του καταθετηρίου να αναγράφεται το όνομα του συμμετέχοντος.
Ακυρώσεις Εγγραφών δεν γίνονται δεκτές. Γίνονται δεκτές αντικαταστάσεις ονομάτων.

Διαδικασία επιβεβαίωσης:

Μετά από την παραλαβή του εντύπου εγγραφής και της απόδειξης της  κατάθεσης θα ακολουθήσει επιβεβαίωση τηλεφωνικά ή με e-mail. Εάν δεν ακολουθήσει επιβεβαίωση εντός 15 ημερών από την ημερομηνία κατάθεσης παρακαλούμε επικοινωνήστε με την γραμματεία του σεμιναρίου.

Πληροφορίες–Γραμματεία σεμιναρίου: Κέντρο Ημέρας Ε.Ε.Π.Α.Α. Θεσσαλονίκης., Βερατίου 5, πίσω από τον Σιδ. Σταθμό Θεσσαλονίκης τηλ./fax 2310 241 287, ηλεκτρονική διεύθυνση thess_seminar@autismgreece.gr.  

Υπεύθυνη σεμιναρίου: Παπαδοπούλου Αντιγόνη 

Ημέρες & ώρες επικοινωνίας: 

Δευτέρα-Πέμπτη 9:00.-16:00, Τρίτη-Τετάρτη 14:00-21:00 Παρασκευή 10:00-15:00

